El Tajín

Hen ddinas yn perthyn i wareiddiad Totonaca ym Mecsico yw El Tajín. Ystyr "Tajín" yw "Lle y taranau" mewn Totonaceg. Saif ger dinasoedd Papantla a Poza Rica, yn nhalaith Veracruz.
bawd|chwith|240px|Pirámide de los Nichos

Roedd y ddinas yn ganolfan i wladwriaeth Totonaca. Credir i'r ddinas gael ei hadeiladu gyntaf y 1g OC. Yn y cyfnod clasurol cynnar, mae'n dangos dylanwad Teotihuacan, ac yn ddiweddarach yn dangos dylanwad Toltec. Nid oedd neb yn byw yno erbyn i'r Sbaenwyr gyrraedd yn y 16g. Dynodwyd El Tajín yn Safle Treftadaeth y Byd gan UNESCO yn 1992.

Categori:Safleoedd archaeolegol ym Mecsico
Categori:Safleoedd Treftadaeth y Byd ym Mecsico
Categori:Veracruz